สวัสดีครับ คืออยากจะถามว่า ปีที่แล้วตอนต้นเดือนมี.ค.ผมได้รับวัคซีนพิษสุนัขบ้าหลังโดนกัดครบชุดแล้ว มาปีนี้ผมฉีดกระตุ้นวัคซีนพิษสุนัขบ้าเมื่อวันที่10เมษายนที่ผ่านมา1เข็ม 0.5mlเพราะโดนแมวจรข่วน พอมาวันที่17เมษายน ผมก็พึ่งฉีดกระตุ้นไปอีก1เข็ม0.1mlเพราะโดนแมวจรข่วน แล้วเมื่อวานผมโดนข่วนอีกแล้วครับ ผมควรจะไปฉีดวัคซีนเพิ่มมั้ยครับ? อยากถามเพิ่มเติมด้วยครับว่า การที่ผมฉีดวัคซีนบ่อยแบบนี้จะทำให้ผลของวัคซีนที่ฉีดไปก่อนหน้าเสื่อมประสิทธิภาพลงมั้ยครับ? อยากถามอีกข้อคือ ถ้าผมต้องการจะตรวจระดับภูมิคุ้มกันพิษสุนัขบ้าผมจะไปตรวจได้ที่ไหนหรอครับ?
สวัสดีค่ะ หากเคยฉีดวัคซีนป้องกันพิษสุนัขบ้าครบตามกำหนดนัดมาแล้วอย่างน้อย 3 เข็ม เมื่อ มี.ค. 62 และได้รับการฉีดกระตุ้นไปเมื่อ 10 เม.ย. 1 เข็ม และ 17 เม.ย. อีก 1 เข็ม เมื่อโดนแมวข่วนเมื่อวาน คือวันที่ 20 เม.ย. ยังไม่จำเป็นต้องไปฉีกวัคซีนกระตุ้นอีกค่ะ เพราะระดับภูมิคุ้มกันยังคงสูงเพียงพอในการป้องกันการเกิดโรคได้ การไปฉีดซ้ำอีก จะไม่ได้ประโยชน์อะไร แต่ก็ไม่ทำให้วัคซีนที่ได้ฉีดไปก่อนหน้านั้นเสื่อมประสิทธิภาพแต่อย่างใด อย่างไรก็ตาม การฉีดบ่อยๆ อาจทำให้การฉีดวัคซีนในครั้งหลังๆ เกิดปฏิกิริยาเฉพาะที่ได้มากขึ้น เช่น อาการปวด บวม แดง คัน เป็นตุ่มบริเวณที่ฉีด หรือมีอาการทางร่างกายอื่นๆ เช่น ปวดหัว เวียนหัว คลื่นไส้ ปวดท้อง ปวดเมื่อยกล้ามเนื้อ ปวดข้อ อ่อนเพลีย เป็นต้นสำหรับการจะตรวจหาระดับภูมิคุ้มกันที่มีต่อเชื้อพิษสุนัขบ้านั้น แนะนำว่าไม่จำเป็น หากไม่ได้ทำงานที่มีความเสี่ยงสูงในการติดเชื้อพิษสุนัขบ้า เช่น สัตว์แพทย์ ผู้ที่ทำงานในห้องแลปที่เกี่ยวข้องกับเชื้อ เป็นต้น แต่หากต้องการตรวจ ก็ให้สอบถามยังโรงพยาบาลที่ต้องการจะไปตรวจ ว่ามีให้บริการหรือไม่ค่ะ